**Dnevna priprema za vjeronaučni susret**

1. **OPĆI PODACI**

**Škola:**

**Nastavni predmet**: Vjeronauk

**Razred: 5**

**Nadnevak:**

**Vjeroučiteljica**: Ivana Peček

**Nastavna cjelina:** VI. Isus Krist- ostvaritelj novoga svijeta

**Nastavna jedinica:** **Isus se brine za bolesne i odbačene**

**Vrsta nastavnog sata:** obrada

**Cilj:** učenik će analizirati i usporediti Isusovu ljubav prema bolesnima i odbačenima, te će po uzoru na Isusove postupke promijeniti svoje stavove i postupke prema bolesnima i nemoćnima.

**Odgojno obrazovna postignuća:**

**Obrazovna postignuća:**

**-** učenik će kroz biblijski tekst Lk 5, 12-16 prepoznati Isusov odnos prema ljudima koji su na margini društva

- učenik će naučiti što je bolest guba te odnos Isusovog društva prema bolesnima

- usporediti svoje svakodnevno ponašanje i Isusovo ponašanje prema bolesnima

- spoznati važnost vjere za ozdravljenje

**Funkcionalna postignuća:**

**-** učenik će nabrojati načine kako biti spreman pomoći bolesnima i odbačenima

- učenika motivirati da sam pronađe načine susretanja i pomaganja bolesnima

**Odgojna postignuća:**

- preispitati vlastite odnose i stavove prema grešnima, bolesnima

- doživjeti Isusa kao Spasitelja koji pokazuje svoj odnos prema odbačenom čovjeku drugačije od ostalih ljudi

- kritički se osvrnuti na svoj dosadašnji život i odnos prema odbačenima, bolesnima

- doživjeti "samoću" kao bol koju čovjek proživljava kada ga društvo odbacuje

**Metodički sustav:** Interpretacijsko analitički

**Korelacija:** Hrvatski jezik, likovna kultura, glazbena kultura

**Oblici rada:** frontalni rad, individualni rad

**Nastavne metode:** metoda molitvenog i stvaralačkog izražavanja, metoda razgovora, metoda čitanja, metoda pisanja, metoda crtanja, metoda slušanja

**Nastavna sredstva:** križ, svijeća, fotografije, ploča, kreda, magnetići, bilježnice, bojice, ljepilo, slagalica, nastavni listić, upaljač, Biblija, CD-player, CD Ennio Morricone – The very best of.

**Literatura, izvori za pripremanje učenika:**

* Ja sam put, udžbenik za katolički vjeronauk petog razreda osnovne škole, KS, ZG, 2014.
* Ja sam put, radna bilježnica za katolički vjeronauk petog razreda osnovne škole, KS, ZG, 2014.

**Literatura, izvori za pripremanje nastavnika:**

* Biblija
* Ja sam put, udžbenik za katolički vjeronauk petog razreda osnovne škole, KS, ZG, 2014.
* Ja sam put, radna bilježnica za katolički vjeronauk petog razreda osnovne škole, KS, ZG, 2014.
* Ja sam put. Priručnik za vjeroučitelje, KS, ZG, 2014.
* Internet

**INDIVIDUALIZACIJA:**

1. **GLOBALNA STRUKTURA SATA**

**Meditativno molitveni početak**

**Motivacija**

**Najava teme**

**Pripovijedanje biblijskog teksta**

**Emocionalna pauza**

**Interpretacija u užem smislu**

**Sinteza s aktualizacijom**

1. **TIJEK VJERONAUČNOG SATA**

**UVODNI DIO**

**Meditativno molitveni početak**

Vjeroučiteljica pali svijeću i poziva učenike da se umire uz meditativnu muziku od E. Morricone (Buona fortuna). Čita se pjesma od Ružice Juras: *„Zrnca ljubavi: Znaš li tko će?“*

*…*

*Znaš li tko će*

*izbrisati suze koje same teku*

*i stvaraju brazde po mome licu*

*i dube ga i sijeku?*

*Znaš li tko će*

*pružiti ruku oproštenja*

*za sve ranjene duše,*

*za sve srušene kuće,*

*za svu ubijenu braću,*

*za izgubljeni osmijeh,*

*za sve prolivene suze.*

*…*

Nakon pročitane pjesme, vjeroučiteljica izgovara kratku molitvu:

*Gospodine Isuse, dođi, iscijeli naše rane srca. Amen.*

**Motivacija:**

Na ploči se nalaze dijelovi slagalice koja prikazuje sliku Majke Terezije koja se brine o bolesnom čovjeku. (Prilog 1.) Otvaranjem imenika vjeroučiteljica bira učenika koji će složiti slagalicu na ploči. Nakon složene slagalice kod učenika se evociraju njihova vlastita iskustva i uspostavlja se verbalna komunikacija uz moguća pitanja:

*Prepoznaje li netko tko se nalazi na fotografiji? Što prikazuje fotografija*? (ime svetice stavlja se pokraj njezine slike) *Kako se Majka Terezija odnosi prema bolesniku? Kako mu pristupa? Što mislite kako se bolesnik osjeća? Kako se ti osjećaš kada si bolestan? Tko se brine za tebe kada si bolestan? Od kakvih sve bolesti može čovjek oboljeti? Tko nas liječi? Kome se obraćamo za pomoć?*

Nakon razgovora na ploči se otvaraju fotografije odbačenih ljudi (slijepi, prosjaci, gubavci, gladni ljudi u Africi…Prilog 2.) Vjeroučiteljica učenicima postavlja pitanja kako bi se oni odnosili prema toj osobi, da li bi joj pomogli ili bi pobjegli od nje.

**Najava teme:**

*U Isusovo doba također je bilo ljudi koji su bili bolesni ili imali neku teškoću. Najčešće su ljudi bolovali od gube. Danas ćemo upoznati biblijski tekst koji nam govori kakav je bio Isusov odnos prema čovjeku koji je bolovao od gube (iz fotografija odbačenih ljudi vjeroučiteljica izdvaja i pokazuje fotografiju gubavca- Prilog 3).*

**Vjeroučiteljica piše naslov na ploču: Isus susreće gubavca,** a učenici prepisuju naslov s ploče u svoje bilježnice.

**SREDIŠNJI DIO**

**Obrada teme:**

1. **Prvi susret s tekstom**

Čita se iz udžbenika „Ja sam put“ evanđelje po Luki na str. 81 (Lk 5, 12-16)

1. **Emocionalna pauza**

* učenici ostaju nekoliko sekundi u tišini kako bi evanđelje odjeknulo u njima

1. **Izražavanje prvih dojmova**

*Kojim bojama biste obojili Isusa? Zašto?*

*Da li vas je nešto iznenadilo u pročitanome tekstu? Što?*

*Ima nekih nepoznatih riječi?*

1. **Interpretacija u užem smislu**

Vjeroučiteljica s učenicima uspostavlja verbalnu komunikaciju uz sljedeća moguća pitanja:

* *Kako je gubavac pristupio Isusu?*
* *Kojim se riječima gubavac obratio Isusu?*

*Gubavac je trpio bol samoće zbog svoje neizlječive bolesti. Jeste li čuli za tu bolest? To je neizlječiva i zarazna bolest. Ljudi su strašno zaudarali i izdvajali se iz obitelji i živjeli su u samoći. Gubavac je čuo za Isusa i znao je da mu Isus može pomoći. Imao je vjere u Isusa Krista. Znao je da Isus voli sve ljude, da nikoga ne odbacuje, da pristupa svakom čovjeku.*

* *Kako je Isus ozdravio gubavca?*
* *Koje je riječi Isus uputio gubavcu?*
* *Da li je gubavac ozdravio?*

*Isus je ozdravio gubavca dodirom i riječima. Isus nije osjećao odbojnost prema gubavcu, iako je znao sve o toj bolesti. Isus suosjeća sa svima koji su sami, bolesni i odbačeni.*

* *Kamo je Isus poslao gubavca nakon što ga je ozdravio?*
* *Što mislite zašto je Isus poslao ozdravljenog gubavca svećeniku? (U Isusovo vrijeme svećenici su bili jedini koji su mogli potvrditi da li je netko ozdravio)*
* *Zašto Isus šalje gubavca u svijet?*
* *Kamo je Isus otišao kada je ozdravio gubavca?*

*Isus šalje ozdravljenog gubavca u svijet, među ljude. Isus želi da svi ljudi budu sretni i da ne žive sami, da žive zajedno s drugima. Isusu ne treba niti slava niti hvala, on je ponizan. Razgovara sa svojim i našim nebeskim Ocem u molitvi.*

**ZAVRŠNI DIO**

**Sinteza s aktualizacijom:**

*Isus želi da mu dođemo, želi da razgovaramo s njime, da mu kažemo sve naše radosti i tuge. Isus voli svakog čovjeka, ne radi razlike među ljudima kao što radi većina ljudi. Isus je pristupao jednakom ljubavlju prema zdravima, bolesnima i odbačenima.*

*Čuli smo kakav je Isusov odnos prema bolesnima i odbačenima.* Učenici navode kakav je Isusov odnos prema bolesnima i odbačenima, a vjeroučiteljica njihove odgovore (karakteristike) piše na ploču (mogući odgovori- Prilog 4.)

Vjeroučiteljica na ploču crta veliki cvijet sa osam latica. U sredini velikog cvijeta (tučak u obliku srca) velikim tiskanim slovima piše ISUS (Prilog 5.). Vjeroučiteljica poziva učenike da nacrtaju takav cvijet u svoje bilježnice

Učenici zatim prepisuju Isusove karakteristike u latice nacrtanog cvijeta (Prilog 6.).

Vjeroučiteljica učenicima postavlja pitanja: *Kako se danas mi odnosimo prema bolesnima i odbačenima? Da li poznajete neku osobu koja je na uzoru Isusa pomagala odbačenima i bolesnima?* (ponovno se uzima primjer Majke Terezije). Učenici navode svoje odgovore.

**Domaća zadaća:**

Učenici za domaću zadaću trebaju:

\* riješiti radnu bilježnicu na str. 56., zadatak 4.

\* trebaju nacrtati još jedan cvijet s pet latica, u sredini (tučak) nacrtati svoj lik. Unutar latica trebaju napisati kako se oni odnose prema bolesnima i odbačenima, tj. svoje karakteristike. Učenica sa teškoćama u razvoju dobiva sličice i rečenice.

**5. Molitveni završetak**:

Svemogući i slavni Bože, prosvijetli tamu moga srca,

podaj mi ispravnu vjeru, sigurnu nadu i savršenu ljubav;

smisao i spoznaju, Gospodine,

da izvršim tvoju svetu i istinsku volju! Amen!


**Plan ploče:**

Isus susreće gubavca

Isus prema bolesnima:

* Ljubi ih
* Prihvaća ih
* Dodiruje ih
* Šalje ih

…….

****

**Domaća zadaća:**

1. Riješi zadatak 4. u radnoj bilježnici na strani 56.

2. Nacrtaj još jedan cvijet s pet latica, u sredini (tučak) nacrtaj svoj lik. Unutar latica napisi kako se odnosiš prema bolesnima i odbačenima, tj. upiši svoje karakteristike. Oboji cvijet.


**PRILOG 1. i 2.**

**Slike potrebne za motivaciju**

**MAJKA TEREZIJA**

****

****

****

****

****

**PRILOG 3.**

**Izdvojena slika za obradu teme**



**PRILOG 4.**

**Moguće osobine Isusa prema bolesnima i odbačenima**


SUSREĆE IH

LIJEČI IH

LJUBI IH

TJEŠI IH….

**PRILOG 5.**



**PRILOG 6.**

