Marko je učenik 4. razreda osnovne škole i ima određenih problema, a u glavnom se svode na sporost (u pričanju, pisanju, oblačenju, zapravo sporost reakcija). Često mu moram ponavljati zadatke koje treba obaviti kao da ima slabu koncentraciju. Neki dan mi je rekao: „kupi mi mama ono što može brisati olovku kad pogriješim“. Ovi problemi su još više izraženi u pisanju jer se ne može sjetiti riječi koja mu je potrebna, čini velike pauze, brzo se zamara i još brže odustaje jer u predviđenom vremenu postiže slabe rezultate. Nezadovoljan je i gubi volju za pisanjem domaćih zadaća. Učiteljica to kažnjava lošim ocjenama iz zalaganja.   
Bojim se s obzirom na njegove ocjene. Ima trojke i dvojke iz ključnih predmeta. Jučer je dobio 2 iz testa iz prirode. Sve zna, ali nije stigao pročitati pitanja, odnosno nije ih razumio…  
Rekli su nam da će problemi s godinama biti manje izraženi. Uglavnom, učiteljica i psihologica su nam predložile da damo zahtjev za individualiziranim odgojno obrazovnim programom, kako bi lakše savladavao gradivo.

Markova mama