**UČENICI S INTELEKTUALNIM TEŠKOĆAMA**

****

Postoje nekoliko vrsta **definicija intelektualnih teškoća** (nekada MENTALNE RETARDACIJE):

* označava značajno ispodprosječno intelektualno funkcioniranje, praćeno značajnim ograničenjem u adaptivnom funkcioniranju, a javlja se prije 18. godine života
* značajno ograničenje u trenutnom funkcioniranju koje se očituje u znatnom ispodprosječnom intelektualnom funkcioniranju, koje je povezano u ograničenjima u dvije ili više vještina socijalne prilagodbe:
* *komunikacija*
* *brizi o sebi*
* *životu u kući*
* *socijalnim vještinama*
* *korištenju zajednice*
* *samousmjeravanje*
* *zdravlju i sigurnosti*
* *funkcionalnim znanjima*
* *slobodnom vremenu*
* *radu*

Najnovija definicija kaže da intelektualne teškoće predstavljaju stanje u kojima postoje ograničenja u intelektualnom funkcioniranju i adaptivnom ponašanju.

Ograničenja ili odstupanja u intelektualnom funkcioniranju najčešće se prepoznaju kao teškoća u izvođenju različitih misaonih operacija kao što su generaliziranje i apstrahiranje, povezivanje i zaključivanje, rješavanje problema. Često su prisutne teškoće na području percepcije, zapamćivanja, pamćenja, pozornosti, govorne percepcije i ekspresije.

Postoji nekoliko vrsta intelektualnih teškoća dobiveni mjernim instrumentom Wechslerovim tipom od 0 do 69:

\* **laka intelektualna teškoća** zbog koje treba, radi postizanja odgovarajućega socijalnog funkcioniranja, osigurati primjerene uvjete za osposobljavanje. Kvocijent inteligencije približno je u rasponu od **50 do 69,**

**\*  umjerena intelektualna teškoća** zbog koje treba, radi postizanja djelomičnoga socijalnog funkcioniranja, osigurati primjerene uvjete za osposobljavanje u zadovoljavanju jednostavnih radnih aktivnosti. Kvocijent inteligencije približno se kreće u rasponu od **35 do 49,**

**\*  teža intelektualna teškoća** zbog koje treba, radi zadovoljavanja najjednostavnijih osnovnih osobnih potreba, komuniciranja s okolinom i obavljanja najjednostavnijih radnih aktivnosti, osigurati primjerene uvjete za rehabilitaciju, njegu i pomoć. Kvocijent inteligencije približno se kreće u rasponu od **20 do 34,**

\* **teška intelektualna teškoća** zbog koje treba, radi zadovoljavanja najjednostavnijih osnovnih osobnih potreba, komuniciranja s okolinom i obavljanja najjednostavnijih radnih aktivnosti, osigurati primjerene uvjete za rehabilitaciju, njegu i pomoć. Kvocijent inteligencije približno se kreće u rasponu od **0 do 19.**

Igrić (1999) navodi podjelu koja negira navedene kategorije, te za neku osobu utvrđuje razinu potpore koja joj je potrebna:

* **potpora u prijelaznim razdobljima**
* **ograničena potpora**
* **sistematska potpora**
* **stalna briga**

UZROCI INTELEKTUALNIH TEŠKOĆA

* prenatalni
* natalni
* postnatalni

U odnosu prema vrsti oštećenja razlikujemo nekoliko grupa:

1. infekcije i trovanja

2. mehaničke i fizikalne ozljede CNS-a

3. metabolički poremećaji

4. stvaranje tumoroznih tkiva u CNS-u

5. kromosomska odstupanja: Down sidrom, sindrom „mačjeg plača“, Klinefelterov sindrom, Turnerov sindrom

**Traženje uzroka i mogućih metoda liječenja često sprečava roditelje da više vremena posvete radu s djetetom u obitelji** (prema Teodorović, 1991).

**Kako pomoći učeniku s intelektualnim teškoćama u nastavnom procesu:**

* uspostaviti pozitivan odnos, pohvaliti trud koji ulaže u izvršavanju zadanih zadataka i aktivnosti
* omogućiti učeniku mjesto u razredu tako da je moguće primjereno uključivanje u rad
* prilagođavati problemske sadržaje, didaktičko- metodičke postupke, zahtjeve i sredstva u radu sukladno sposobnostima učenika
* dozirano poticat učenikovu samostalnost u radu, omogućiti mu dulje vrijeme za rad, vježbanje i ponavljanje bitnih dijelova sadržaja uz čestu provjeru njihovog razumijevanja

**Nastavnik mora:**

* planiranje i programiranje temeljiti na inicijalnoj procjeni znanja i sposobnosti / vještina učenika (Liste procjene i praćenje izraditi u suradnji sa stručnjakom za edukacijsko- rehabilitaciju podršku)
* sadržaje učenja približiti učeniku na zoran način, bez suvišnih detalja te ih povezati sa sadržajima iz svakodnevnog života
* u tekstu označiti ono što je bitno, tekst sažeti ili pojednostaviti u smislu uporabe poznatih riječi i kraćih rečenica
* maksimalno koristiti metode demonstracije, crtanja i praktičnog rada pri pojašnjavanju apstraktnih i složenih pojmova
* izlaganje uskladiti s pojmovnim fondom učenika, koncentracijom i pažnjom, primijeniti kratke i razumljive rečenice, usmjereno na bitno uz slikovito predočavanje sadržaja
* pri prepisivanju duljeg teksta omogućiti prepisivanje u dijelovima ili mu istači samo one rečenice bitne za prepisivanje
* kod diktiranja teksta tempo i dužinu izlaganja prilagoditi sposobnostima učenika ili provoditi selekcionirano diktiranje
* kod ispitivanja učenika dozirati vrijeme i omogućiti učeniku onaj način provjere koji mu odgovara prema njegovim sposobnostima
* prilagođavati i izraditi sredstva koja omogućavaju učeniku stupnjevito prepoznavanje apstraktnih sadržaja
* kod vježbanja i provjeravanja izraditi individualizirane nastavne listiće
* ohrabrivati učenika

Literatura:

1. Vicić M. (1996): Metodika odgojno- obrazovnog i , rehabilitacijskog rada za djecu i mladež s MR. HDD,Zagreb
2. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju ( NN 24/15)