DNEVNA PRIPREMA ZA VJERONAUČNI SAT

|  |  |  |  |  |  |  |
| --- | --- | --- | --- | --- | --- | --- |
| Škola: | | Vjeroučiteljica: | | Razred: **3.** | | Nadnevak: |
| Nastavna cjelina: Bog je naš Spasitelj | | | | | | |
| Nastavna tema: Isusov zakon ljubavi | | | | | | |
| Nastavna jedinica: Isusov zakon ljubavi | | | | | | |
| CILJ | razvijati kod djece osjećaje suosjećanja i suodgovornosti za potrebe svojih bližnjih | | | | | |
| ODGOJNO  OBRAZOVNA  POSTIGNUĆA | **Kognitivna:**  upoznati i moći interpretirati Isusov zakon ljubavi  prepričati događaj o milosrdnom Samarijancu objasniti i primjerom istaknuti pojam bližnji  učenici će znati da je bližnji svatko onaj tko treba našu pomoć | | | | | |
| **Afektivna:**  ukazati na važnost da voleći bližnjega volimo i samog Boga  temeljem biblijskog teksta o milosrdnom Samarijancu učenici će prepoznati potrebu suosjećanja s bližnjima  pokazati interes i osjećaj brige za svoje bližnje darujući im srca s porukom | | | | | |
| **Funkcionalna**:  izdvojiti postupke biblijskih likova i moći vrednovati pozitivne u odnosu na negativne postupke | | | | | |
| METODIČKI SUSTAV: interpretacijsko – analitički | | | | | | |
| KLJUČNI POJMOVI: Samarijanac, bližnji | | | | | | |
| KORELACIJA: Hrvatski jezik | | | | | | |
| OBLICI RADA:  frontalni, individualni, rad u paru. | | | NASTAVNE METODE: usmeno izlaganje, razgovor, objašnjavanje, čitanje i rad na tekstu, prepisivanje, praktična vježba i razmjena poruka | | NASTAVNA SREDSTVA:  udžbenik, materijali za rad (crveni papir, škare, flomasteri) | |
| **PLAN PLOČE**  ISUSOV ZAKON LJUBAVI    LEVIT/SVEĆENIK SAMARIJANAC    Bližnji nam je svatko tko nam je spreman pomoći.  Bližnji je svatko tko treba našu pomoć. | | | | | | |
| **Literatura, izvori za učenika:** Za stolom ljubavi i pomirenja, udžbenik za katolički vjeronauk trećega razreda osnovne škole, Kršćanska sadašnjost, Zagreb 2014. Za stolom ljubavi i pomirenja, radna bilježnica za katolički vjeronauk trećega razreda osnovne škole, Kršćanska sadašnjost, Zagreb 2014. Bilježnica | | | | | | |
| **Literatura, izvori za nastavnika:** Rječnik biblijske teologije, Xavier Leon-Dufour, Kršćanska sadašnjost, Zagreb, 1993. Razgovori o Lukinom evanđelju,dr. Tadej Vojnović, ofm, Hrvatska franjevačka provincija, Zagreb, 2004. Za stolom ljubavi i pomirenja, udžbenik za katolički vjeronauk trećega razreda osnovne škole, Kršćanska sadašnjost, Zagreb 2014. | | | | | | |

1. **GLOBALNA STRUKTURA SATA**

|  |  |  |
| --- | --- | --- |
| **uvodni dio:**  1. Molitveno-meditativni početak  2. Motivacija  3. Najava teme | **središnji dio:**  4. Prvi susret s tekstom  5. Emocionalno – psihološka stanka  6. Izražavanje prvih dojmova 7. Interpretacija u užem smislu | **završni dio:**  8. Sinteza  9. Aktualizacija  10. Molitveno-meditativni završetak |

1. **TIJEK SATA**

|  |  |
| --- | --- |
| TIJEK NASTAVNE DJELATNOSTI | AKTIVNOSTI ZA UČENIKE |
| 1. Molitveni početak susreta:   Isuse, ti si nam rekao koja je zapovijed najveća u zakonu; Trebamo ljubiti Boga, ali i svoje bližnje.  Prolazeći zemljom mnogima si pomagao i tako si nas poučio kako i mi trebamo pomagati onima koji su siromašni, bolesni, osamljeni, tužni, slabi, stari i spori, …  Pomozi nam da izvršavamo tvoju Zapovijed ljubavi. Slava Ocu …   1. Motivacija:   Igra vješala: B L I Ž NJ I  Jeste li već čuli za riječ bližnji? Riječ bližnji dolazi od *biti blizu*.  Na koje osobe pomislite kada čujete tu riječ?   1. Najava teme:   Danas ćemo upoznati čovjeka koji se pravio da ne razumije što znači ova riječ. Htio je biti važan te je prišao Isusu i tražio da mu pojasni značenje riječi bližnji. Pitanje je postavio ovako: “Tko je moj bližnji?“  Odgovarajući mu na pitanje Isus mu je ostavio prekrasnu pouku o ljubavi.  Napisati na ploču: ISUSOV ZAKON LJUBAVI     1. Prvi susret s tekstom:   Iz udžbenika Za stolom ljubavi i pomirenja,  Isusov zakon ljubavi (Lk 10, 29-37)   1. Emocionalno – psihološka stanka:   Učenici nekoliko trenutaka promišljaju u tišini o pročitanom tekstu.   1. Izražavanje prvih dojmova:   Koji bi trenutak iz priče izdvojio kao najljepši?  Što ti se u priči ne sviđa?   1. Interpretacija u užem smislu:   Učenici još jednom čitaju tekst i izdavajaju iz teksta manje poznate riječi. Pojašnjavamo izdvojene riječi.  Zamisli čovjeka koji putuje iz jednog grada u drugi! - Iz kojeg grada i kamo je putovao? Trebao je iz Jeruzalema u Jerihon putovati pješice ili jahati na magarcu, jer u ono vrijeme nije bilo prijevoznih sredstava.  -Što mu se dogodilo dok je putovao?  -Tko je sve prolazio tim putem?  -Kako su se ponašali prolaznici kad su vidjeli unesrećenog čovjeka?  -Tko mu je pomogao?  -Što bi se dogodilo da Samarijanac nije prolazio tim putem ili da nije htio pomoći unesrećenom čovjeku?  Sjetimo se što je pismoznanac, da bi se opravdao pitao Isusa? (*«Tko je moj bližnji?»)*  -Tko je od prolaznika bio bližnji unesrećenom čovjeku?  -Zašto mu je samo Samarijanac bio bližnji? On mu je došao najbliže, osjetio je u svome srcu milosrđe i ljubav prema unesrećenom čovjeku, sagnuo se do njega.  -Što je sve učinio da mu pomogne?    Ploču podijeliti na dva dijela. Na jednoj strani napisati LEVIT/SVEĆENIK, a na drugoj SAMARIJANAC. Vjeroučitelj upisuje odgovore učenika na pitanja:  -Što bi ti rekao ovom Samarijancu?  -A što bi rekao onoj dvojici koji su unesrećenog vidjeli i zaobišli?   1. Sinteza:   Ponovimo još jednom: Tko je naš bližnji?  Dakle, bližnji nam je svatko tko nam je spreman pomoći. Bližnji je svatko tko treba našu pomoć.  Učenici ove rečenice prepisuju iz udžbenika.  Bližnji su svuda oko nas, trebaju našu pomoć, a mi trebamo otvoriti svoje srce da ih vidimo.   1. Aktualizacija:   Ljubav nije sažaljenje, ljubav nas pokreće da nešto učinimo i damo od sebe za drugoga.  Ljubeći drugoga, ljubimo Boga.  Učenici će dobiti crvene listiće koje će presaviti na pola. Papir će izrezati u obliku srca. Na jednom srcu će zahvaliti Isusu na ljubavi, a na drugom će napisati poruku kojom će razveseliti svoga bližnjega.   1. Molitveni završetak:   Pjesma: Kakav prijatelj je Isus ili Milosti je čas. | Učenici sudjeluju u molitvi i zajednički mole Slava Ocu,  pogađaju slova potrebna za riječ bližnji te razmišljaju o osobama koje smatraju bližnjima,  slušaju, razmišljaju, prepisuju naslov  slušaju i prate tekst u udžbeniku,  Izdvajaju rečenice koje su ih se dojmile u pročitanom tekstu, ako žele mogu kratko objasniti svoj izbor,  čitaju, ukazuju na nepoznate riječi, pojašnjenja prate u udžbeniku (znate li?), po potrebi postavljaju pitanja,  zajednički analiziramo tekst, sudjeluju u vođenom razgovoru,  odgovaraju na postavljena pitanja,  vrednuju postupke levita/svećenika i Samarijanca, međusobno se dopunjuju u komentarima  prepisuju zadane rečenice iz udžbenika  izrađuju dva srca od crvenog papira i u njih upisuju poruke  jedno srce daruju svom bližnjemu, a drugo srce lijepe u svoju bilježnicu  zajednički pjevaju pjesmu |